14/11/2014 | Administración LocalMunicipal
Teo
Anuncio de convocatoria e bases para a creación dunha bolsa de emprego dunha praza de administrativo/a adscrita á secretaría xeral

Por resolución desta alcaldía do 30/10/14 acordouse convocar o proceso selectivo, mediante concurso-oposición, para a creación dunha bolsa de emprego, para o posto de traballo de administrativo/a adscrito á secretaría xeral do concello, para cubrir interinamente a praza, en situacións de ausencia da titular por baixas por enfermidade, vacacións ou permisos, e aprobar as bases que rexerán a convocatoria e que se transcriben a continuación: As presentes bases teñen por obxecto regular o proceso selectivo para a creación dunha bolsa de emprego, mediante o sistema de concurso-oposición, para cubrir interinamente a vacante que se produza por vacacións, ausencias ou enfermidade da traballadora titular da praza de administrativa adscrita á secretaría xeral do Concello. A praza ten as seguintes características: A praza de administrativa que está adscrita á secretaría xeral ten encomendadas as funcións propias dun/ha administrativo/a, que lle asigne a secretaría xeral do concello. O sistema selectivo elixido é o concurso-oposición, que incluirá, ademais da valoración de méritos, probas escritas que determinen a capacidade dos/as aspirantes. A convocatoria, na que se indicará o prazo de presentación de instancias, xunto coas bases, publicaranse no BOP, taboleiro de anuncios do Concello e na páxina Web: www.concellodeteo.com.As demais resolucións que se diten dentro do procedemento de selección, serán publicadas no taboleiro de anuncios e na páxina Web do Concello. Para participar nas probas de selección, será necesario reunir os requisitos que se indican a continuación, referidos á data de finalización do prazo de presentación de instancias para tomar parte nas probas selectivas: -a) Ter a nacionalidade española, sen prexuízo do disposto no artigo 57 da Lei 7/2007, de 12 Abril, do Estatuto Básico do Empregado Público. -b) Posuír a capacidade funcional para o desempeño das tarefas. -c) Ter cumpridos 18 anos de idade e non exceder da idade máxima de xubilación forzosa. -d) Estar en posesión do título de bacharelato ou titulación equivalente, debendo os/as aspirantes xustificar dita equivalencia, ou estar en condicións de obtelo na data en que remate o prazo de presentación de instancias. -e) Non ter sido separado/a, mediante expediente disciplinario, do servizo de calquera das administracións públicas nin atoparse inhabilitado/a para o exercicio da función pública. No caso de ser nacional doutro Estado, non atoparse inhabilitado/a ou en situación equivalente nin ser sometido/a a sanción disciplinaria ou equivalente que impida, no seu Estado, nos mesmos termos o acceso ao emprego público. -f) Non estar incurso/a en causa de incompatibilidade de conformidade co establecido na Lei 53/1984, de 26 de decembro, de incompatibilidades do persoal ao servizo das administracións públicas. -g) Acreditar o coñecemento de lingua galega. As solicitudes para tomar parte no proceso selectivo, conforme ao modelo que figura como ANEXO I das presentes bases, dirixiranse ao sr. alcalde do concello de Teo, e presentaranse no rexistro xeral do concello, en horario de oficina, no prazo de dez días naturais, contados a partir do día seguinte ao da publicación do anuncio da convocatoria no BOP da Coruña. As solicitudes tamén poderán presentarse por calquera das formas previstas no artigo 38.4 da Lei 30/1992, de 26 de novembro, de réxime xurídico das administracións públicas e do procedemento administrativo común. Neste caso deberá comunicarse ao concello a remisión da solicitude dentro do prazo de presentación de instancias, por fax, email, ou calquera outro medio que polo que quede acreditado. Xunto coa solicitude os/as aspirantes deberan achegar a seguinte documentación, que deberá presentarse en documento orixinal ou copia debidamente cotexada: – Fotocopia do DNI, pasaporte ou documento de identificación. – Declaración responsable de que cumpre todos os requisitos necesarios para presentarse ao proceso selectivo. – Relación dos méritos alegados documentalmente acreditados e enumerados segundo o establecido no apartado da fase de concurso. – Xustificante do pago de dereito de exame, de acordo coa ordenanza fiscal reguladora, que ascende á cantidade de 20 euros, e que deberán ingresarse na conta do Concello. – Acreditación do coñecemento da lingua galega, no seu caso. Rematado o prazo de presentación de instancias, a alcaldía ditará Resolución no prazo máximo de DEZ días naturais, declarando aprobada a lista provisional de admitidos/as e excluídos/as, indicando as causas de exclusión. Dita Resolución publicarase no taboleiro de edictos do concello de Teo, e sinalarase un prazo de cinco días hábiles para a presentación de reclamacións. Transcorrido este prazo o alcalde resolverá sobre a aprobación da lista definitiva de aspirantes admitidos/as e excluídos/as, dándolle publicidade a través do taboleiro de anuncios. Neste mesmo anuncio establecerase a data, hora e lugar de celebración das probas, así como a composición do tribunal cualificador. No caso de que non existan aspirantes excluídos/as, a lista de admitidos/as quedará aprobada definitivamente sen abrir o prazo de reclamacións. O tribunal cualificador estará constituído da forma que se indica a continuación: Presidente/: a Un/ha funcionario/a do concello de Teo que conte con titulación igual ou superior á esixida para o acceso á praza. Vogais: Dous/as funcionarios, con titulación igual ou superior á esixida para o acceso á praza, que presten servizos no concello de Teo. -Un/ha administrativo/a que preste servizos no concello de Teo. Secretario/a- vogal: Un/ha funcionario/a do concello de Teo que conte con titulación igual ou superior á esixida para o acceso á praza. Os/As membros do tribunal serán designados polo alcalde, e poderán ser substituídos/as xustificadamente, para o que se nomeará un suplente por cada titular. A composición do tribunal, que se dará a coñecer xunto coa relación definitiva de admitidos/as, deberá axustarse aos principios de imparcialidade e tenderá a paridade entre homes e mulleres. A abstención e recusación dos membros do tribunal serán de conformidade co artigo 28 e 29 da Lei 30/1992, de 26 de novembro, de réxime xurídico das administracións públicas e do procedemento administrativo común. O tribunal, que non poderá constituírse nin actuar sen a presenza de, como mínimo, a metade dos seus membros, titulares ou suplentes, está facultado para resolver as dúbidas que xurdan en aplicación das presentes bases. O proceso de selección efectuarase polo sistema de concurso-oposición e desenvolverase en dúas fases: Na fase de concurso valoraranse, ata un máximo de 5 puntos, os méritos achegados polos aspirantes, aplicando os criterios que se relacionan a continuación: a) Por servizos prestados na administración local, en posto de igual ou similar natureza: 0,10 puntos por cada mes completo de servizos prestados. b) Por servizos prestados en calquera outra administración ou entidade pública, en posto de igual ou similar natureza: 0,05 puntos por cada mes completo de servizos prestados. c) Por servizos prestados na empresa privada, en postos de igual ou similar natureza: 0,02 puntos por cada mes completo de servizos prestados. Os extremos anteriores acreditaranse mediante certificación expedida polo órgano competente da administración ou mediante a presentación dos contratos de traballo. En ámbolos dous casos deberase achegar o informe de vida laboral. Non se terán en conta os períodos inferiores ao mes. - Por cada curso de 20 horas ou máis e menos de 50 horas: 0,05 puntos. - Por cada curso de 50 horas ou máis e menos de 100 horas: 0,10 puntos. - Por cada curso de 100 horas a 200 horas: 0,30 puntos. - Por cada curso de mais de 200 horas: 0,50 puntos. Non serán valorados os cursos de menos de 20 horas Nos documentos acreditativos da realización dos cursos, deberá constar a duración dos mesmos, de non figurar, entenderase que teñen menos de 20 horas e polo tanto non serán valorados. Na fase de oposición valorarase, ata un máximo de 10 puntos, os coñecementos teóricos así como a capacidade de relacionar e sintetizar dos/as aspirantes en relación co posto de traballo que se vai a ocupar, e que consistirán na realización de dous exercicios con carácter obrigatorio e eliminatorio. Primeiro exercicio.- Consistirá en responder a un cuestionario tipo test de 50 preguntas con catro respostas alternativas, sendo só unha delas a correcta. As cuestións serán propostas polo tribunal, relacionadas coa parte xeral do temario que se recolle no ANEXO II das presentes bases. O tempo máximo para realizar esta proba será de 50 minutos. O exercicio valorarase de 0 a 5 puntos, a razón de 0,10 puntos por cada resposta correcta, e restando 0,025 puntos por cada resposta incorrecta. Os aspirantes que non acaden a puntuación mínima de 2,5 puntos quedarán eliminados. Segundo exercicio.- Consistirá en realizar unha proba escrita, na que se deberá desenvolver un tema proposto polo tribunal, relacionado coa parte específica do temario que se recolle no ANEXO II das presentes bases. O tempo máximo para realizar esta proba será de 60 minutos. Este exercicio valorarase de 0 a 5 puntos, quedando eliminados os/as aspirantes que non acaden a puntuación mínima de 2,5 puntos. O tribunal valorará neste exercicio o nivel de coñecementos e a capacidade de relacionar dos aspirantes, así como a claridade da expresión escrita. A puntuación do exercicio farase calculando a media aritmética da puntuación outorgada por cada un dos membros do tribunal. Terceiro exercicio.- Consistirá en realizar unha proba escrita de coñecemento do idioma galego. O/as aspirantes deberán traducir un texto, facilitado polo tribunal, sen axuda de dicionario, de castelán a galego, e outro de galego a castelán. Esta proba terá unha duración de 30 minutos e cualificarase de “apto” ou “non apto”, quedando eliminados/as os/as aspirantes que non acaden a cualificación de apto. Estarán exentos da realización deste exercicio os/as aspirantes que teñan acreditado o coñecemento da lingua galega mediante a presentación do correspondente certificado de aptitude do curso de perfeccionamento da lingua galega ou Celga 4, dentro do prazo de presentación de instancias. A puntuación da fase de oposición dos/as aspirantes que non quedaran eliminados/as, será a suma da puntuación obtida en cada un dos dous exercicios obrigatorios. A cualificación final será a suma dos puntos obtidos na fase de oposición e na fase de concurso. En caso de empate terá preferencia o/a aspirante que obtivera maior puntuación na fase de oposición. Realizadas as valoracións, o tribunal elevará á alcaldía, ordenada de maior a menor puntuación, a relación dos/as aspirantes que superasen o proceso selectivo, e que formaran a bolsa de traballo, para posteriores nomeamentos. Os/as aspirantes que forman a bolsa de emprego serán chamados/as para cubrir o posto en caso de vacante temporal da praza de administrativa por rigoroso orde de puntuación. O/a aspirante que sexa chamado/a, no prazo de oito días naturais, deberá presentar a documentación que se indica de acordo co establecido na base cuarta: a) Copia cotexada do título esixido na convocatoria. b) Declaración responsable de non ter sido separado/a, mediante expediente disciplinario, do servizo de calquera das administracións públicas nin atoparse inhabilitado/a para o exercicio da función pública. c) Declaración responsable de non estar incurso/a en causa de incompatibilidade de conformidade co establecido na Lei 53/1984, de 26 de decembro, de incompatibilidades do persoal ao servizo das administracións pública. d) Certificado médico de non padecer enfermidade nin eiva física que o/a imposibilite para o desempeño das tarefas. Se no prazo indicado, salvo caso de forza maior, o/a aspirante chamado/a para ocupar interinamente o posto de traballo, non presentara a documentación ou non acreditara o cumprimento dos requisitos esixidos, non poderá ser nomeado/a, causando baixa na lista de agarda, sen prexuízo das responsabilidades a que dera lugar por falsidade, no seu caso. Unha vez presentada a documentación o alcalde nomeará funcionario/a interino/a ao/a aspirante chamado/a para ocupar o posto de traballo, debendo tomar posesión e incorporarse ao posto de traballo, no prazo de 5 días hábiles, a contar desde o día seguinte a aquel en que se lles notifique o chamamento. Se o/a candidato/a ao que lle correspondese o nomeamento non fora nomeado/a por non reunir os requisitos esixidos, nomearase ao seguinte candidato/a da bolsa de emprego, por estrita orde de puntuación. Se o/a candidato/a ao que lle correspondese o nomeamento non fora nomeado/a por desistimento, pasará a ocupar o último posto da bolsa de emprego. O nomeamento quedará revogado cando a titular da praza se reincorpore ao seu posto de traballo ou ben se a praza que ocupa interinamente fose ocupada por funcionario/a de carreira mediante a provisión por algún dos sistemas previstos regulamentariamente. Para o non previsto nas presentes bases será de aplicación supletoria o establecido na Lei 7/1985, de 2 de abril, Reguladora das Bases do Réxime Local, na Lei 5/1997 de Administración Local de Galicia, Real Decreto 896/1991, do 7 de xuño, polo que se establecen as regras básicas e os programas mínimos aos que debe axustarse o procedemento de selección de funcionarios ao servizo das Entidades Locais, Real Decreto 364/1995 polo que se aproba o Regulamento Xeral de ingreso do persoal ao servizo da Administración Xeral do Estado e de provisión de postos de traballo e Promoción Profesional dos Funcionarios Civís da Administración Xeral do Estado e demais lexislación vixente de aplicación. Todos os actos administrativos derivados desta convocatoria e da actuación dos tribunais, poderán ser impugnados polos/as interesados/as nos casos e na forma establecidos pola Lei de Procedemento Administrativo e normas vixentes concordantes. Teo, 30 de outubro de 2014 O alcalde Martiño Noriega Sánchez D./Dª_________________________________________, con DNI n.º ________________ e domicilio a efectos de notificación en ____________________________, enterado/a da convocatoria anunciada no Boletín Oficial da Provincia n.º _____, con data ______________, en relación co proceso selectivo par crear unha bolsa de emprego para cubrir interinamente a seguinte praza: Grupo: __________; Escala: ______________; Subescala: _________; Denominación: __________________________. DECLARA que reúne todas e cada unha das condicións esixidas nas bases da convocatoria á data de finalización do prazo de presentación de instancias e SOLICITA que sexa admitida a presente solicitude de participación nas probas de selección e aos efectos achega a seguinte documentación: e) Documento de identificación. f) Xustificante de pago dos dereitos de exame g) Relación de méritos a valorar na fase de concurso, e documentación acreditativa dos mesmos, debidamente numerados. En _________________, a ___________ de ____________ de 20__. O/A Solicitante, Ado. __________________________ 1.- A Constitución Española de 1978. Principios xerais. A reforma da Constitución.2.- Dereitos e deberes fundamentais dos españois. A Coroa.3.- A administración do Estado. Organización institucional e organización territorial. As Cortes Xerais. O goberno e a administración. O control parlamentario.4.- A organización Territorial do Estado. Administración autonómica, administración local e administración institucional.5.- O Estatuto de Autonomía de Galicia. Organización institucional da Comunidade Autónoma de Galicia. Competencias da Comunidade Autónoma.6.- O poder xudicial. O Consello Xeral do poder xudicial. O Tribunal Supremo. O Tribunal constitucional.7.- A administración pública. Principios de eficacia, xerarquía, descentralización, desconcentración e coordinación.8.- A Lei. O Regulamento. As fontes do dereito administrativo.9.- O Acto administrativo. Concepto, clases e elementos. Motivación e notificación. Eficacia e validez dos actos administrativos. Revisión, anulación e revogación.10.- O Procedemento Administrativo como garantía formal. Principios Xerais. A Lei de réxime xurídico das Administracións Públicas e do procedemento administrativo común: contido e ámbito de aplicación. Tramitación do procedemento administrativo.11.- Os Recursos administrativos: concepto e clases. Recursos de alzada, reposición e extraordinario de revisión. A xurisdición contencioso-administrativa.12.- O réxime electoral xeral. As eleccións locais.1.- O réxime local español. Entidades que o integran. A provincia.2.- O municipio. A Organización municipal. Competencias.3.-Relacións entre as entidades locais. O principio de autonomía local.4.- Elementos do municipio: O termo municipal. A poboación. O empadroamento.5.- A organización municipal. Órganos necesarios: o Alcalde, o Pleno, a Xunta de Goberno Local. Órganos complementarios: Comisións informativas, outros órganos complementarios.6.- Funcionamento dos órganos colexiados. Convocatoria e orde do día. Votacións. Actas e certificados de acordos.7.- O rexistro de entrada e saída de documentos. Procedemento e requisitos para a presentación de documentos. Comunicacións e notificacións.8.- A potestade regulamentaria das entidades locais. Regulamentos e ordenanzas. Procedemento de elaboración.9.- A lei de facendas locais. O orzamento municipal. Aprobación e liquidación do orzamento.10.- Os ingresos das entidades locais. Impostos municipais. Taxas. Prezos públicos.11.- A Actividade de fomento da administración pública: as subvencións. Réxime xeral.12.- O patrimonio das entidades locais. Bens de dominio público e bens patrimonial. Utilización dos bens das entidades locais. Adquisición e alleamento.13.- Os contratos administrativos: concepto e clases. Estudio dos seus elementos. O seu cumprimento. A revisión de prezos e outras alteracións contractuais. Incumprimento dos contratos administrativos. Procedementos e formas de adxudicación.14.- Servizos públicos. Modos de xestión dos servizos públicos.15.- O dereito urbanístico. As licenzas e autorizacións administrativas. Procedemento de concesión de licenzas.16.- A responsabilidade da Administración Pública. Responsabilidade patrimonial das autoridades e persoal das administracións públicas.17.- O persoal ao servizo das entidades locais. Réxime xurídico. Dereitos e deberes do persoal ao servizo das entidades locais.18.- O persoal funcionario: funcionarios de carreira e funcionarios de emprego. A oferta de emprego público. A selección dos funcionarios. Situacións administrativas dos funcionarios. O persoal laboral ao servizo das administracións públicas.19.- As retribucións do persoal ó servizo da administración pública. Nóminas. Devengo e liquidación dos dereitos económicos.20.- Incompatibilidades do persoal ao servizo das entidades locais. Réxime disciplinario.21.- Concepto de Informática. Programas e soportes da información. Os linguaxes de programación. Os sistemas operativos. Os paquetes de programas.22.- A administración electrónica. O correo electrónico. Bases de datos. Normativa reguladora de protección de datos de carácter persoal.23.- Políticas de igualdade de xénero. Discapacidade e dependencia.24.- A Lei de prevención de riscos laborais. Normas de seguridade e hixiene e seguridade no traballo. Terceiro.- Publicar as bases da convocatoria no Boletín oficial da provincia da Coruña, no taboleiro de anuncios e na páxina web do concello de Teo. Cuarto.- Dar conta ao Pleno na vindeira sesión ordinaria que celebre.” Teo, 30 de outubro de 2014 O alcalde Martiño Noriega Sánchez